SA’ners wat in Mosambiek sterf finaal gegroetLesego Matsepe (20), Mmatholo Mogafe (24), Gregory Mfune (27) en David Kaise (29). Foto’s: ANA Vier jong mense van Suid-Afrika wat in Mosambiek verdrink het, sal hierdie naweek in hul geboorteland ter ruste gelê word. Bongani Diako, woordvoerder vir die oorledenes se families, het gesê Lesego Matsepe (20), Gregory Mfune (27), David Kaise (29) en Mmatholo Mogafe (24) se liggame is vroeër vandeesweek na Suid-Afrika gebring vir die begrafnisse. Die tragedie het vroeër vandeesmaand plaasgevind toe die vier as deel van ŉ groep vriende na Mosambiek gereis het om Mogafe se verjaarsdag te vier. Die vier het Maandag ŉ bootreis na die Portugese Eilande onderneem en daar geswem toe hulle al vier in die moeilikheid beland en verdrink het. Dit het ŉ paar dae geneem voor al vier liggame in die see gevind en uit die water gebring kon word. Mfune sal Saterdag in Bethlehem in die Vrystaat begrawe word. Die begrafnis sal om 07:30 by Thokoza High School begin. Kaise sal ook Saterdag in Embalenhle, Mpumalanga, begrawe word. “’n Gesamentlike begrafnis sal Sondag vir Matsepe en Mogafe in Groblersdal in Limpopo gehou word. Die verrigtinge sal om 07:00 by die Groblersdal-rugbystadion begin,” het Diako gesê.